Brahmin

An Brahmin (Sanskrito: ब्राह्मण, romanisado: brāhma) sarong varna asin man sarong kasta sa laog nin sosyedad na Hindu. An mga Brahmin inaapod na grupo nin mga padi mantang sinda naglilingkod bilang mga padi (purohit, pandit, o pujari) asin relihiyosong mga paratokdo (guru o acharya). An iba pang tulong varna iyo an Kshatriya, Vaishya asin Shudra.

An tradisyonal na okupasyon kan mga Brahmin iyo an sa pagkasaserdote sa mga templong Hindu o sa mga seremonyang sosyo-relihiyoso, asin seremonya kan mga passage na ritwal arog kan pagsolemnar nin kasal na may mga himno asin pamibi.James Lochtefeld (2002), Brahmin, The Illustrated Encyclopedia of Hinduism, Vol. 1: A–M, Rosen Publishing, , page 125 Tradisyonal na tinatawan nin pinakahalangkaw na ritwal an mga Brahmin kan apat na mga klase sosyal. An saindang pagbuhay sinasabing saro sa istriktong awsteridad asin gikan sa boluntaryong pagtios ("An Brahmin dapat makakua kan mga igo na sana sa panahon na idto, an saiyang ginana iyo an maninigo niyang gamiton gabos na idto sa parehong aldaw"). Sa kaugalian, an mga teksto sa India nagsusuherir na an nagkapirang Brahmin sa kasaysayan nagin man mga agrikulturalista, guerrero, negosyante, asin nagkapot man nin iba pang okupasyon sa subkontinente nin India.GS Ghurye (1969), Caste and Race in India, Popular Prakashan, , pages 15–18David Shulman (1989), The King and the Clown, Princeton University Press, , page 111

 Toltolan